Անվան այլ կիրառումների համար տե՛ս՝ Ռոբերտ Արզումանյան (այլ կիրառումներ)

**Ռոբերտ Նորայրի Արզումանյան** (հուլիսի 24, 1985(1985-07-24), Երևան, Հայկական ԽՍՀ, ԽՍՀՄ), ֆուտբոլային մարզիչ, Հայաստանի ազգային հավաքականի նախկին ֆուտբոլիստ, որը որպես պաշտպան խաղացել է «Նոա» ֆուտբոլային ակումբում։ 2022-2023 թվականներին՝ այդ ակումբի գլխավոր մարզիչը։

Ակումբային կարիերա
------------------

### «Փյունիկ»

Արզումանյանը սկսել է խաղալ «Փյունիկ» ակումբի երիտասարդական թիմում։ Ամեն տարի նա կատարելագործվում էր։ Վստահություն ձեռք բերելով իր խաղի նկատմամբ՝ Ռոբերտը դարձել է անփոխարինելի խաղացող։ 2005 թվականին տեղափոխվել է հիմնական թիմ։ Խաղալով ակումբի վետերանների հետ՝ սկսել է խաղալ ավելի մեծ եռանդով։ 2005 թվականի Հայաստանի ֆուտբոլի առաջնության արդյունքներով Ռոբերտ Արզումանյանը ճանաչվել է Հայաստանի ֆուտբոլի առաջնությանը առաջին անգամ մասնակցած լավագույն խաղացող։

### «Ռանդերս»

Հետագա մրցաշարներում հաջող ելույթները գրավել են օտարերկրյա գործակալների ուշադրությունը։ 2008 թվականի հունվարի17-ին Ռոբերտը մեկամյա պայմանագիր է կնքել Դանիայի «Ռանդերս» ֆուտբոլային ակումբի հետ։ Դանիայի ֆուտբոլի առաջնության 2008/09 թվականների մրցաշարից հետո դարձել է թիմի հիմնական խաղացողներից մեկը։ 2008 թվականի օգոստոսի 29-ին Ռոբերտը 4 տարով երկարաձգել է «Ռանդերսի» հետ կնքած պայմանագիրը։ Դանիայի ֆուտբոլի առաջնության 2009/10 թվականների մրցաշարի ժամանակ սկսել է ավելի հազվադեպ հայտնվել խաղադաշտում։ Մեկ մրցաշար անց Ֆուտբոլի Եվրոպայի 2012 թվականի առաջնության ժամանակ ազգային հավաքականի կազմում հաջող խաղացված խաղերից հետո ակումբ ժամանելուց պարզվել է, որ մարզչական շտաբը Արզումանյանին տեղափոխել է երկրորդ կազմ։ Այդ որոշման պատճառը, ամենայն հավանականությամբ, կայանում է նրանում, որ Արզումանյանը և նրա գործակալը խոսել են ձմեռային տրանսֆերային պատուհանի ժամանակ եվրոպական այլ ակումբ հնարավոր տեղափոխության մասին։

### «Յագելոնիա»

2011 թվականի հունվարին տեղեկություն է տարածվել, որ ֆուտբոլիստով հետաքրքրված է Վրոցլավի «Սլյոնսկա» ակումբը։ Իրեն լավ դրսևորելով ուսումնամարզական հավաքի ժամանակ՝ Ռոբերտը, սակայն չի դարձել ակումբի խաղացող։ Պայմանագիր չկնքելու պատճառը Արզումանյանի գործակալի՝ Ռոբերտ Կիլդանովիչի պահանջած միջնորդավճարն էր։ «Սլյոնսկի» ղեկավարությունը ի վերջը որոշել է պայմանագիր չկնքել խաղացողի հետ։ Ի վերջո Արզումանյանը պայմանագիր է կնքել Բելոստոկից «Յագելոննիայի» հետ։ Շուտով գլխավոր մարզչի փոփոխության և վնասվածքների պատճառով Ռոբերտը դադարել է ընդգրկվել հանդիպման հայտացուցակում։ Նաև «Յագելոննիայի» գլխավոր մարզիչը չէր տեսնում նրան թիմում և խորհուրդ է տվել փոխել ակումբը։

### «ԲՄԱ-Էներգիա»

Հուլիսի 23-ին տեղափոխվել է Սարանսկ, որպեսզի փորձաշրջան անցնի «Մորդովիա» ֆուտբոլային ակումբում։ Հուլիսի 26-ին թիմի հետ ուղևորվել է Կրասնոդար և Սարանսկ չի վերադարձել։ Օրեր անց «Մորդովիայի» գլխավոր մարզիչը Արզումանյանի ծառայություններից հրաժարվելը բացատրել է նրանով, որ շատ քիչ ժամանակ է եղել նրա ամբողջ պոտենցիալը բացահայտելու համար։ Եվ հաշվի առնելով այն, որ մրցաշարը արդեն սկսված էր և խաղացողները մարզվում էին հատուկ կարգով, որը տարբերվում էր հավաքականի մարզումներից, այնուամենայնիվ Արզումանյանը դրական տպավորություն է թողել։ 2012 թվականի օգոստոսին Արզումանյանը վարձով էր տրվել «ԲՄԱ-Էներգիա»-ին։ Ռուսաստանի գավաթի մեկնարկային խաղի ժամանակ Պերմի «Ամկարի» դեմ Արզումանյանը խփել է գոլ, դրանով իսկ «ԲՄԱ»-ն հաղթել է 2։ 1 հաշվով։

### Ակտոբե

2013 թվականի փետրվարին համանուն քաղաքից տեղափոխվել է ղՂազախստանի «Ակտոբե» ակումբ՝ կնքելով երկամյա պայմանագիր։ Մրցաշրջանի հենց առաջին օրը դարձել է Ղազախստանի չեմպիոն և թիմի հետ հասել մինչև ՈՒԵՖԱ Եվրոպայի Լիգայի փլեյ-օֆֆ փուլ։

### «Ամկար»

2014 թվականի հուլիսին քննարկվել են Արզումանյանի՝ Պերմի «Ամկար» տեղափոխվելու պայմանները։ Պաշտոնական համաձայնագիրը ստորագրվել է դեկտեմբերին՝ պայմանագրի ժամկետի ավարտից հետո։ Պայմանագիրը նախատեսված էր 2,5 տարով։

Կարիերան հավաքականում
---------------------

Առաջին անգամ Հայաստանի ֆուտբոլի ազգային հավաքականի կազմում Արզումանյանը խաղադաշտ է դուրս եկել Քուվեյթի ֆուտբոլի ազգային հավաքականի դեմ ընկերական խաղի ժամանակ՝ 2005 թվականի մարտի 18-ին։ Իր առաջին միջազգային գոլը խփել է 2008 թվականի Եվրոպայի ֆուտբոլի միջազգային առաջնության ժամանակ՝ Ղազախստանի դեմ խաղում։ Դա տեղի է ունեցել 2007 թվականի հունիսի 2-ին՝ խաղի 31-րդ րոպեին։

Գոլեր հավաքականում
------------------

| # | Ամսաթիվ | Վայր | Մրցակից | Հաշիվ | Արդյունք | Մրցույթ |
| --- | --- | --- | --- | --- | --- | --- |
| 1 | 2 հունիս 2007 | Ղազախստան | Ղազախստան Ղազախստանի ֆուտբոլի ազգային հավաքական | **2**:1 | Հաղթանակ | 2008 թվականի Եվրոպայի ֆուտբոլի առաջնություն |
| 2 | 22 օգոստոսի 2007 | Հայաստան | Պորտուգալիա Պորտուգալիայի ֆուտբոլի ազգային հավաքական | **1**:1 | Ոչ-ոքի | 2008 թվականի Եվրոպայի ֆուտբոլի առաջնություն |
| 3 | 8 սեպտեմբերի 2007 | Կիպրոս | Կիպրոսի Հանրապետություն Կիպրոսի ֆուտբոլի ազգային հավաքական | **1**:3 | Պարտություն | Ընկերական Խաղ |
| 4 | 10 հոկտեմբերի 2009 | Իսպանիա | Իսպանիա Իսպանիայի ֆուտբոլի ազգային հավաքական | **1**:2 | Պարտություն | 2010 թվականի Ֆուտբոլի աշխարհի առաջնություն |
| 5 | 11 հոկտեմբերի 2014 | Հայաստան | Սերբիա Սերբիայի ֆուտբոլի ազգային հավաքական | **1**:1 | Ոչ-ոքի | 2016 թվականի Եվրոպայի ֆուտբոլի առաջնություն |

Նվաճումներ
----------

Հայաստան **«Փյունիկ»**

* *թիմային*
	+ Հայաստանի չեմպիոն՝ 2003, 2004, 2005, 2006, 2007
	+ Հայաստանի գավաթի գավաթակիր՝ 2004
	+ Հայաստանի գավաթի եզրափակիչ փուլի մասնակից՝ 2003, 2006
	+ Հայաստանի Սուպերգավաթի գավաթակիր՝ 2004, 2005, 2007
	+ Հայաստանի Սուպերգավաթի եզրափակիչ փուլի մասնակից՝ 2003, 2006
* *անձնական*
	+ Լավագույն նորեկ՝ 2005
	+ Լավագույն երիտասարդ պաշտպան՝ 2005
* Ղազախստան **«Ակտոբե»**
	+ Ղազախստանի չեմպիոն՝ 2013
	+ Ղազախստանի Սուպերգավաթի մրցանակակիր՝ 2014

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. 1 2  Արգենտինական ֆուտբոլի տվյալների շտեմարան (իսպ.)
4. ↑  «Պաշտոնական․ Ռոբերտ Արզումանյանը հեռացել է Նոայից - Armsport.am». *armsport.am*. Վերցված է 2023 թ․ հոկտեմբերի 1-ին.
5. 1 2  Randers FC forlænger med armenier Արխիվացված 2011-08-09 Wayback Machine(դան.)
6. ↑  «Роберт Арзуманян пройдет просмотр в «Мордовии»» (ռուսերեն). Armfootball.com. 21.07.2012. Արխիվացված է օրիգինալից 2012 թ․ օգոստոսի 8-ին. Վերցված է 31.07.2012-ին.
7. ↑  «Robert Arzumanyan» (անգլերեն). armfootball.tripod.com. 18.3.2005. Արխիվացված է օրիգինալից 2012 թ․ ապրիլի 5-ին. Վերցված է 4.11.2010-ին.

Արտաքին հղումներ
----------------

* Профиль на сайте weltfussball.de
* Профиль на сайте ФНЛ